Modelul conceptual al unei probleme – recapitulare
Ce este / reprezintă:
- Un S.G.B.D. ?
- O bază de date ?
- O entitate ?
- O instanță ?
- Care sunt convențiile pentru reprezentarea entităților ?
- Ce este un atribut ? Dați 5 exemple.
- Care este rolul tipurilor și a subtipurilor ? Dați 2 exemple. Cum se reprezintă grafic ?
- Ce este un ERD ? 
- Ce este un UID ? Dați 5 exemple.
- Ce semnificații au simbolurile #, (#), *, o ? Dați câte 3 exemple din fiecare.
- Ce este o relație obligatorie ? Dați 2 exemple.
- Ce este o relație opțională ? Dați 2 exemple.
- Ce semnificație are capătul unei relații desenat cu linie simplă ?
- Ce semnificație are capătul unei relații desenat “picior de cioară” / 3 linii ?
- Câte tipuri de cardinalitate poate avea o relație ?
- Cum se citește o relație ? Ce semnificație au tipurile de relații  1:1, 1:N, N:M ?
   Dați câte un exemplu.
- Ce este o relație netransferabilă ? Cum se notează pe ERD ? Dați exemplu.
- Cum se notează o relație barată și ce semnificație are ?
- Ce este o relație recursivă ? Dați exemplu de o astfel de relație.
- Cum se construiește matricea diagramă ? Ce rol are ?
- Ce sunt regulile structurale ?
- Când o entitate este în 1NF ? Dar în 2NF ? Dar în 3NF ?

O regulă procedurală descrie ce acțiune trebuie efectuată și în ce condiții, într-o anumită situație a problemei.
Regulă procedurală = Dacă se întâmplă X, atunci sistemul trebuie să facă Y
Exemple de reguli procedurale:
· Dacă un client plasează o comandă, atunci sistemul trebuie să verifice existența produselor și disponibilitatea acestora înainte de înregistrarea comenzii.
· La înregistrarea unei comenzi, sistemul trebuie să calculeze valoarea totală ca sumă a produselor comandate, fiecare înmulțit cu cantitatea și prețul său.
· Dacă un student solicită împrumutul unei cărți, atunci sistemul trebuie să verifice dacă există cel puțin un exemplar disponibil înainte de a înregistra împrumutul.

Arcul – indică faptul că, dintre două sau mai multe relații posibile asociate unei entități, doar una dintre relații poate fi activă/aleasă la un moment dat.
Ex: O PLATĂ este asociată exclusiv cu una din următoarele entități: CASH, CARD sau RATĂ.



Cheia străină (Foreign Key / FK) = atribut dintr-un tabel care face legătura cu cheia primară (Primary Key / PK) a altui tabel.
Exemplu: pentru a stabili relația dintre CLASĂ și STUDENT avem:

CLASĂ:
	ID_Clasă (PK)
	Denumire

	1
	XII-A

	2
	XII-B

	3
	XII-C



STUDENT:
	ID_Student (PK)
	Nume și prenume
	ID_Clasă (FK)

	101
	Ionescu Florin
	1

	102
	Popescu Călin
	2

	103
	[bookmark: _GoBack]Vlădescu Denis
	1



ID_Clasă din entitatea STUDENT este cheie străină, deoarece face referire la ID_Clasă din entitatea CLASĂ, care este cheie primară.




Tema2:
1. Sistem informațional pentru o bibliotecă universitară
Identificați cel puțin 5 entități relevante pentru activitatea unei biblioteci universitare și, pentru fiecare entitate, precizați atributele corespunzătoare, inclusiv identificatorul unic.
Pe baza entităților și atributelor identificate:
· stabiliți relațiile dintre entități;
· precizați cardinalitățile relațiilor (1:1, 1:N, N:M);
· identificați cheile primare (eventual și cheile străine);
· realizați diagrama Entitate–Relație (ERD) pentru sistemul informațional al bibliotecii;
· notați regulile structurale ale sistemului;
· identificați eventualele entități de intersecție necesare pentru rezolvarea relațiilor N:M;
· creați matricea diagramei;
· utilizați denumiri clare și relevante pentru entități, atribute și relații.
Exemple de entități care pot fi utilizate: STUDENT, BIBLIOTECAR, CARTE, AUTOR, ÎMPRUMUT.

2. Sistem informațional pentru o companie de transport rutier
Identificați cel puțin 4 entități relevante pentru activitatea unei companii de transport rutier de persoane și, pentru fiecare entitate, precizați atributele corespunzătoare, inclusiv identificatorul unic.
Pe baza entităților și atributelor identificate:
· stabiliți relațiile dintre entități;
· precizați cardinalitățile relațiilor (1:1, 1:N, N:M);
· identificați cheile primare și cheile străine;
· analizați și rezolvați relațiile de tip N:M prin intermediul unor entități de intersecție, dacă este necesar;
· realizați diagrama Entitate–Relație (ERD) pentru sistemul informațional al companiei;
· notați regulile structurale și constrângerile sistemului;
· creați matricea diagramei;
· utilizați denumiri clare și relevante pentru entități, atribute și relații.
Exemple de entități care pot fi utilizate:
AUTOBUZ, ȘOFER, CURSĂ, TRASEU, STAȚIE, PASAGER, BILET, REZERVARE.

3. Sistem informațional pentru un hotel
Identificați cel puțin 5 entități relevante pentru activitatea unui hotel și, pentru fiecare entitate, precizați atributele corespunzătoare, inclusiv identificatorul unic.
Pe baza entităților și atributelor identificate:
· stabiliți relațiile dintre entități;
· precizați cardinalitățile relațiilor
· identificați cheile primare și cheile străine;
· identificați cel puțin o situație în care o relație N:M trebuie transformată în 2 relații 1:N printr-o entitate de intersecție;
· realizați diagrama Entitate–Relație (ERD) pentru sistemul informațional al hotelului;
· notați regulile structurale, inclusiv condițiile privind rezervările, camerele și serviciile;
· creați matricea diagramei;
· utilizați denumiri clare și relevante pentru entități, atribute și relații;
· precizați pentru fiecare relație dacă aceasta este obligatorie sau opțională, acolo unde modelul permite această interpretare.

Exemple de entități care pot fi utilizate: CLIENT, CAMERĂ, TIP_CAMERĂ, REZERVARE, SEJUR, ANGAJAT, SERVICIU, FACTURĂ, PLATĂ.


